stanford-oval/wikipedia huggingface dataset:
Unkarin Grand Prix 2022
Muuta

Sebastian Vettel ilmoitti ennen osakilpailuviikonlopun alkua lopettavansa Formula 1 -uransa kauden 2022 jälkeen.
Osakilpailun jälkeen julkistettiin, että Fernando Alonso korvaa Vettelin Aston Martinilla monivuotisella sopimuksella. Oscar Piastrin puolestaan uutisoitiin korvaavan Alonson Alpinella, minkä Piastri kielsi tunteja myöhemmin sosiaalisessa mediassa.
Red Bull ja moottorinvalmistaja Honda ilmoittivat jatkavansa yhteistyötään vuoden 2025 loppuun asti.
F1-sarja julkisti osakilpailuviikonlopun aikana ”Drive it out” -nimisen kampanjan, jonka tarkoituksena oli estää kannattajien aiheuttamaa väkivaltaista käyttäytymistä ja häirintää sekä kilpailupaikalla että sosiaalisessa mediassa.
George Russellin ensimmäinen paalupaikka.
Vila Nova de Gaia

| Vila Nova de Gaia |
| --- | --- |
 Näkymä Vila Nova de Gaiaan Douro-joen toiselta puolelta Portosta. Etualalla näkyy Porton historiallista keskustaa.
 lippu:  vaakuna
 Vila Nova de Gaia
 Koordinaatit: 41°08′0″N, 8°37′0″W 
Valtio:  Portugali
Alue:  Região Norte
Ala-alue:  Grande Porto
Piiri:  Porto
Pinta-ala:  
 – Kokonaispinta-ala:  168,7 km²
Väkiluku (2021):  303 824
 – Väestötiheys:  1 838 as./km²
 
 www.cm-gaia.pt 
Infobox OKVirheellinen NIMI-arvo: 
Vila Nova de Gaia (arkikielessä usein vain Gaia) on kaupunki Portugalin pohjoisosassa Atlantin rannikolla, Douro-joen etelärannalla. Joen toisella rannalla sijaitsee Porton kaupunki. Vila Nova de Gaia kuuluu Porton metropolialueeseen, jolla asuu yhteensä noin 1,5 miljoonaa ihmistä. Gaian asukasluku (noin 300 000) on nykyään suurempi kuin itse Porton (noin 263 000), ja se on hallinnollisesti Lissabonin ja Sintran jälkeen Portugalin kolmanneksi suurin kaupunki (município). Vila Nova de Gaian pinta-ala on 168,7 km² ja asukastiheys noin 1 838 as/km².[lähde? ]
Vila Nova de Gaia tunnetaan erityisesti joenrannan varastoista, joissa portviini perinteisesti kypsytetään.[lähde? ]
Aiheesta muualla

Kuvia tai muita tiedostoja aiheesta Vila Nova de Gaia Wikimedia Commonsissa
Porton piirin kunnat
Amarante
Baião
Felgueiras
Gondomar
Lousada
Maia
Marco de Canaveses
Matosinhos
Paços de Ferreira
Paredes
Penafiel
Porto
Póvoa de Varzim
Santo Tirso
Trofa
Valongo
Vila do Conde
Vila Nova de Gaia
Thorolf Rafton muistopalkinto

Ihmiosoikeusaktivisti Thorolf Rafto.
Thorolf Rafton muistopalkinto on ihmisoikeuspalkinto, joka on perustettu norjalaisen ihmisoikeusaktivistin Thorolf Rafton muistoksi. Palkinnon myöntää vuosittain  Thorolf Rafton ihmisoikeussäätiö. Palkinto perustettiin Helsingin sopimuksen hengessä edistämään henkisiä ja poliittisia vapauksia. Säätiön kotipaikka on Bergen.
Palkitut

| Vuosi | Palkinnon saaja(t) | Maa tai järjestö |
| --- | --- | --- |
| 1987 | Jiří Hájek |  Tšekkoslovakia |
| 1988 | Trivimi Velliste |  Viron SNT |
| 1989 | Doina Cornea |  Romania |
| 1989 | Fidesz edustajana Peter Molnar |  Unkari |
| 1990 | Aung San Suu Kyi |  Myanmar |
| 1991 | Jelena Bonner |  Neuvostoliitto |
| 1992 | Preah Maha Ghosananda |  Kambodža |
| 1993 | Itä-Timorin kansa, jota edustaa José Ramos-Horta |  Itä-Timor |
| 1994 | Leyla Zana |  Turkki |
| 1995 | Sotilaiden äidit |  Venäjä |
| 1996 | Palermo Anno Uno |  Italia |
| 1997 | Romanit, joita edustaa Ian Hancock |  Romanit |
| 1998 | ECPAT |  Thaimaa |
| 1999 | Hienadź Hrušavy |  Valko-Venäjä |
| 2000 | Kim Dae-jung |  Etelä-Korea |
| 2001 | Shirin Ebadi |  Iran |
| 2002 | Sidi Mohammed Daddach |  Länsi-Sahara |
| 2003 | Paulos Tesfagiorgis |  Eritrea |
| 2004 | Rebiya Kadeer |  Kiina |
| 2005 | Lidia Jusupova |  Venäjä |
| 2006 | Thich Quang Do |  Vietnam |
| 2007 | National Campaign for Dalit Human Rights |  Intia |
| 2008 | Bulambo Lembelembe Josué |  Kongon demokraattinen tasavalta |
| 2009 | Malahat Nasibova |  Azerbaidžan |
| 2010 | Jose Raul Vera Lopez |  Meksiko |
| 2011 | seksuaalivähemmistöt Ugandassa joita edustaa Frank Mugisha |  Uganda |
| 2011 | Frank Mugisha |  Uganda |
| 2012 | Nnimmo Bassey |  Nigeria |
| 2013 | Bahrainin ihmisoikeuskeskus |  Bahrain |
| 2014 | Agora  |  Venäjä |
| 2015 | Ismael Moreno |  Honduras |
| 2016 | Yanar Mohammed |  Irak |
| 2017 | Parveena Ahangar |  Intia |
| 2017 | Parvez Imroz |  Intia |
| 2018 | Adam Bodnar |  Puola |
| 2019 | Rouba Mhaissen |  Libanon/ Syyria |
| 2020 | Egyptian Commission for Rights and Freedoms |  Egypti |
| 2021 | Human Rights Data Analysis Group |  |
Vainonen

Vainonen on muun muassa seuraavien henkilöiden sukunimi:
Jorma Vainonen (1934–2007), suomalainen nuortenkirjailija
Jyrki Vainonen (s. 1963), suomalainen kirjailija, suomentaja ja sanataiteen opettaja
Leo Vainonen (s. 1952), ruotsalainen nyrkkeilijä
Mikko Vainonen (s. 1994), suomalainen jääkiekkopuolustaja
Topias Vainonen (1904–1967), suomalainen baptistisaarnaaja
Vasili Vainonen (1901–1964), inkeriläissyntyinen neuvostoliittolainen balettimestari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
The Photo Atlas

| The Photo Atlas> Tiedot |
| --- | --- |
Toiminnassa:  2004–
Tyylilaji:  Dance-punk
Kotipaikka:  Denver, Colorado, Yhdysvallat
Laulukieli:  englanti
Jäsenet:  Alan Andrews, Jr.,  laulu   Mark Hawkins,  basso   Bill Threlkeld III,  kitara   Joshua Taylor,  rummut  
Entiset jäsenet:  Devon Shirley   Nick Miles
Levy-yhtiö:  Stolen Transmission  
Infobox OKNimi-testi OK: 
The Photo Atlas on yhdysvaltalainen dance-punk-yhtye, joka on kotoisin Denveristä, Coloradon osavaltiosta. Yhtye on perustettu vuonna 2004. Se on julkaissut yhden täyspitkän albumin No, Not Me, Never.
The Photo Atlaksen laulu "Red, Orange, Yellow" löytyy Burnout Paradise, Burnout Dominator ja MLB 07: The Show -videopelien soundtrackiltä.
Diskografia > Albumit

No, Not Me, Never (2007)
Diskografia > EP:t

Handshake Heartattack EP (2006)
To Silently Provoke the Ghost (2009)
The Friendship EP (2009)
Aiheesta muualla

The Photo Atlas Myspacessa (englanniksi)
Unkarin Grand Prix 2019

|  Unkarin Grand Prix 2019  |
| --- | --- |
 12. osakilpailu 21 osakilpailusta kaudella 2019. 

Päivämäärä:  4. elokuuta 2019
Rata:  Hungaroring
Sijainti:  Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Sää:   Puolipilvinen
Paalupaikka
Kuljettaja:   Max Verstappen   (Red Bull Racing)
Paaluaika:  1.14,572
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Sebastian Vettel   (Ferrari)
Nopein kierros
Kuljettaja:   Max Verstappen   (Red Bull Racing)
Kierrosaika:  1.17,103 (kierroksella 69)
Unkarin Grand Prix 2019 (virallisesti Formula 1 Rolex Magyar Nagydíj 2019) oli Formula 1 -kauden 2019 12. osakilpailu, joka ajettiin 4. elokuuta Hungaroringin moottoriradalla Mogyoródissa Unkarissa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 2. elokuuta | 11:00–12:30 | 12:00–13:30 | 1. vapaat harjoitukset |  Pilvinen | 23–26 °C | 34 °C | 39–57 % |
| 2. elokuuta | 15:00–16:30 | 16:00–17:30 | 2. vapaat harjoitukset |  Sateinen | 22–24 °C | 25–32 °C | 60–71 % |
| 3. elokuuta | 12:00–13:00 | 13:00–14:00 | 3. vapaat harjoitukset |  Puolipilvinen | 25 °C | 39–43 °C | 53–54 % |
| 3. elokuuta | 15:00–16:00 | 16:00–17:00 | Aika-ajot |  Puolipilvinen | 24 °C | 38–42 °C | 51–54 % |
| 4. elokuuta | 15:10–17:10 | 16:10–18:10 | Kilpailu |  Puolipilvinen | 25–26 °C | 43–47 °C | 33–34 % |
Lähde:
Vapaat harjoitukset

Kisaviikonloppua varten moni talli toi uusia päivitysosia. Racing Point toi uuden päivityksen autojensa jousitukseen, Renault päivitti moottorinsa C-malliin ja Ferrari lisäsi bumerangin muotoiset siivet tukirakenteisiin. Alfa Romeo Racingin mekaanikot sen sijaan asensivat harjoituksissa testiä varten Antonio Giovinazzin autoon uuden matalan downforcen takasiiven, jota tallin on tarkoitus käyttää Belgian osakilpailussa.
Ensimmäisissä vapaissa harjoituksissa McLarenin Lando Norris pysähtyi varikon nopealle ajokaistalle, minkä seurauksena hän joutui tuomariston tutkintaan, mutta ei saanut rangaistusta. Mercedeksen Valtteri Bottaksen harjoitus oli ongelmallinen, kun hänen autoonsa iski moottorivika ja hän joutui olemaan pitkään varikolla. Harjoitusten aikana radalla esiintyi kevyitä sadekuuroja. Mercedeksen Lewis Hamilton oli harjoitusten nopein.
Toisten vapaiden harjoitusten aikana Toro Rosson Alexander Albonin auton vasen takarengas osui nurmikolle radan viimeisessä mutkassa ajautuen siitä voimakkaasti seinään, minkä seurauksena hän joutui käymään lääkärintarkastuksessa. Ratavirkailijat asettivat punaiset liput radalle siivoustöiden ajaksi. McLarenin kuljettajien osalta sekä Norrisilla että Carlos Sainzilla oli autoissaan hydrauliikkaongelmia. Sateen häiritsemässä toisissa harjoituksissa nopein oli Red Bullin Pierre Gasly.
Kolmansissa vapaissa harjoituksissa harjoitusaikaa lyhennettiin 50 minuuttiin, koska Formula 2 -kilpailun aikana moottoririkosta radalle valunut öljy jouduttiin ratavirkailijoiden toimesta puhdistamaan betonipölyllä, minkä vaikutuksesta kuljettajat nostattivat isoja pölypilviä ajaessaan sen päältä. Harjoitusten nopein oli jälleen Hamilton.
Aika-ajot

Aika-ajojen ensimmäisessä osiossa Ferrarin Charles Leclerc sortui ajovirheeseen radan viimeisessä mutkassa ja rikkoi takasiipensä sekä diffuusorin, mutta mekaanikot pystyivät korjaamaan vauriot nopeasti. Giovinazzi esteli Racing Pointin Lance Strollia ja sai tuomaristolta kolmen lähtöruudun rangaistuksen kilpailuun. Racing Pointin Sergio Pérezin ja Renault’n Daniel Ricciardon mahdollisuudet päästä jatkoon kariutuivat, kun he ajautuivat ruuhkaan ja pilasivat toistensa aikakierrokset. Aika-ajojen jälkeen Ricciardon autoon asennettiin uusi moottori, minkä seurauksena hän joutui lähtemään kilpailuun viimeisestä ruudusta.
Williamsin George Russell onnistui ottamaan kaikki tehot irti autostaan ja pääsi toiseen osioon, jossa sijoittui kuudenneksitoista ja Giovinazzin rangaistuksen myötä hän lähti kilpailuun 15:stä ruudusta. Toisessa osiossa Gasly oli vasta yhdeksäs.
Kolmannessa osiossa Norris ja Sainz ajoivat seitsemänneksi ja kahdeksanneksi, vaikka autoissa esiintyi tasapaino-ongelmia aika-ajojen aikana, Gasly oli kuudes. Ferrarilla oli rengas- ja suorituskykyongelmia mutkissa, minkä seurauksena Leclerc oli neljäs ja Sebastian Vettel viides. Bottas ja Hamilton olivat toinen ja kolmas. Red Bullin Max Verstappen ajoi uransa ensimmäisen paalupaikkansa ja oli samalla Formula 1 -historian sadas paalupaikan ajanut kuljettaja.
Kilpailu

Toro Rosson Albon ja Daniil Kvjat kävivät kovaa taistelua keskenään kilpailun alussa ja he vaihtoivat myös sijoituksia keskenään, taistelu päättyi lopulta Kvjatin tullessa varikolle vaihtamaan kovemman rengasseoksen. Albon taisteli kilpailun loppupuolella Pérezin kanssa viimeisestä pistesijoituksesta, tilanne ratkesi Albonin ohittaessa Pérezin rikkoen samalla hänen autonsa jousituksen. Hülkenbergin auton asetukset jumiutuivat moottoria suojaavaan turvajärjestelmään, minkä seurauksena hän ei kyennyt taistelemaan pisteistä.
Bottaksen kilpailu meni pieleen ensimmäisen kierroksen lukkojarrutuksessa ja osumissaan Hamiltonin ja Leclercin autoihin, joiden seurauksena etusiipi rikkoutui ja hän joutui turvautumaan aikaiseen varikkokäyntiin sijoittuen lopulta kahdeksanneksi. Alfa Romeo Racingin Kimi Räikkönen taisteli pitkään kuudennesta sijasta Gaslya vastaan, ja pystyi pitämään Bottaksen takanaan sijoittuen seitsemänneksi.
Gaslyn kilpailu vaikeutui pidon puutteeseen ja hän oli lopulta kuudes jääden kierroksen tallikaverilleen Verstappenille. Sainz ajoi McLarenille jälleen hyvän tuloksen sijoittumalla viidenneksi, mutta tallikaveri Norrisin kilpailu meni osittain pieleen epäonnistuneen varikkopysähdyksen vuoksi. Ferrarin Leclercin ja Vettelin autoissa oli suorituskyvyn puutetta, vaikka Vettel ajoi kolmanneksi ja Leclerc neljänneksi.
Hamilton ja Verstappen taistelivat voitosta viimeisille kierroksille asti. Hamilton voitti lopulta kilpailun, Verstappenin sijoittuttua toiseksi ajaen myös kilpailun nopeimman kierroksen.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 33 |  Max Verstappen | Red Bull Racing-Honda | 1.15,817 | 1.15,573 | 1.14,572 | 1 |
| 2 | 77 |  Valtteri Bottas | Mercedes | 1.16,078 | 1.15,669 | 1.14,590 | 2 |
| 3 | 44 |  Lewis Hamilton | Mercedes | 1.16,068 | 1.15,548 | 1.14,769 | 3 |
| 4 | 16 |  Charles Leclerc | Ferrari | 1.16,337 | 1.15,792 | 1.15,043 | 4 |
| 5 | 5 |  Sebastian Vettel | Ferrari | 1.16,452 | 1.15,885 | 1.15,071 | 5 |
| 6 | 10 |  Pierre Gasly | Red Bull Racing-Honda | 1.16,716 | 1.16,393 | 1.15,450 | 6 |
| 7 | 4 |  Lando Norris | McLaren-Renault | 1.16,697 | 1.16,060 | 1.15,800 | 7 |
| 8 | 55 |  Carlos Sainz | McLaren-Renault | 1.16,493 | 1.16,308 | 1.15,852 | 8 |
| 9 | 8 |  Romain Grosjean | Haas-Ferrari | 1.16,978 | 1.16,319 | 1.16,013 | 9 |
| 10 | 7 |  Kimi Räikkönen | Alfa Romeo Racing-Ferrari | 1.16,506 | 1.16,518 | 1.16,041 | 10 |
| 11 | 27 |  Nico Hülkenberg | Renault | 1.16,790 | 1.16,565 |  | 11 |
| 12 | 23 |  Alexander Albon | Scuderia Toro Rosso-Honda | 1.16,912 | 1.16,687 |  | 12 |
| 13 | 26 |  Daniil Kvjat | Scuderia Toro Rosso-Honda | 1.16,750 | 1.16,692 |  | 13 |
| 14 | 99 |  Antonio Giovinazzi | Alfa Romeo Racing-Ferrari | 1.16,894 | 1.16,804 |  | 17 |
| 15 | 20 |  Kevin Magnussen | Haas-Ferrari | 1.16,122 | 1.17,081 |  | 14 |
| 16 | 63 |  George Russell | Williams-Mercedes | 1.17,031 |  |  | 15 |
| 17 | 11 |  Sergio Pérez | Racing Point-BWT Mercedes | 1.17,109 |  |  | 16 |
| 18 | 3 |  Daniel Ricciardo | Renault | 1.17,257 |  |  | 20 |
| 19 | 18 |  Lance Stroll | Racing Point-BWT Mercedes | 1.17,542 |  |  | 18 |
| 20 | 88 |  Robert Kubica | Williams-Mercedes | 1.18,324 |  |  | 19 |
107 % aika: 1.21,124
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 70 | 1:35.03,796 | 3 | 25 |
| 2. | 33 |  Max Verstappen | Red Bull Racing-Honda | 70 | +17,796 | 1 | 18+1 |
| 3. | 5 |  Sebastian Vettel | Ferrari | 70 | +1.01,433 | 5 | 15 |
| 4. | 16 |  Charles Leclerc | Ferrari | 70 | +1.05,250 | 4 | 12 |
| 5. | 55 |  Carlos Sainz | McLaren-Renault | 69 | +1 kierros | 8 | 10 |
| 6. | 10 |  Pierre Gasly | Red Bull Racing-Honda | 69 | +1 kierros | 6 | 8 |
| 7. | 7 |  Kimi Räikkönen | Alfa Romeo Racing-Ferrari | 69 | +1 kierros | 10 | 6 |
| 8. | 77 |  Valtteri Bottas | Mercedes | 69 | +1 kierros | 2 | 4 |
| 9. | 4 |  Lando Norris | McLaren-Renault | 69 | +1 kierros | 7 | 2 |
| 10. | 23 |  Alexander Albon | Scuderia Toro Rosso-Honda | 69 | +1 kierros | 12 | 1 |
| 11. | 11 |  Sergio Pérez | Racing Point-BWT Mercedes | 69 | +1 kierros | 16 |  |
| 12. | 27 |  Nico Hülkenberg | Renault | 69 | +1 kierros | 11 |  |
| 13. | 20 |  Kevin Magnussen | Haas-Ferrari | 69 | +1 kierros | 14 |  |
| 14. | 3 |  Daniel Ricciardo | Renault | 69 | +1 kierros | 20 |  |
| 15. | 26 |  Daniil Kvjat | Scuderia Toro Rosso-Honda | 68 | +2 kierrosta | 13 |  |
| 16. | 63 |  George Russell | Williams-Mercedes | 68 | +2 kierrosta | 15 |  |
| 17. | 18 |  Lance Stroll | Racing Point-BWT Mercedes | 68 | +2 kierrosta | 18 |  |
| 18. | 99 |  Antonio Giovinazzi | Alfa Romeo Racing-Ferrari | 68 | +2 kierrosta | 17 |  |
| 19. | 88 |  Robert Kubica | Williams-Mercedes | 67 | +3 kierrosta | 19 |  |
| Kesk. | 8 |  Romain Grosjean | Haas-Ferrari | 49 | Vedenpaine | 9 |  |
Nopein kierros: Max Verstappen (Red Bull Racing-Honda) 1.17,103 (kierroksella 69).
Lähde:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Max Verstappenin Formula 1 -uran ensimmäinen paalupaikka.
Hondan ensimmäinen paalupaikka sitten kauden 2006 Australian Grand Prix’n.
Virkakielto

Virkakieltoa vastustava mielenosoitus Haagissa vuonna 1977.
Virkakielto tarkoittaa määräystä, jolla estetään virkaan nimittäminen.
Historia

Yhdysvalloissa rajoitettiin perustuslailla kapinaan osallistuneiden oikeutta tulla nimitetyksi liittovaltion tai osavaltion virkoihin 1870-luvulla.
Toisen maailmansodan jälkeisessä Länsi-Saksassa virkakieltotutkimusten ja rekisteröinnin kohteena oli yli kaksi ja puoli miljoonaa länsisaksalaista. Lisäksi 4000 heistä oli mustalla listalla, eli he eivät saaneet koulutustaan vastaavaa työtä valtion, kuntien tai osavaltion viroissa. Liittokansleri Willy Brandt allekirjoitti vuoden 1972 alussa ääriainesten vastaisen julistuksen, jonka mukaan perustuslainvastaisten ainesten nimittämistä julkisiin virkoihin oli varottava. Sosiaalidemokraattien johtamissa osavaltioissa ääriryhmien vastaista julistusta lakattiin ottamasta huomioon sen jälkeen, kun Karlsruhen valtiosääntöoikeus oli kesällä 1975 arvostellut käytäntöä tulkinnanvaraiseksi. Virkakielto antoi sysäyksen saksalaisia viranomaisia vastaan kohdistuneeseen kampanjaan sekä Saksan liittotasavallassa että ulkomailla. Virkakieltoa (saksaksi Berufsverbot) jyrkennettiin vuoden 1981 lopussa, jolloin korkein hallinto-oikeus teki ennakkopäätöksen, jonka mukaan jo virassa olevat kommunistit voitiin alistaa kuulusteluun ja erottaa virastaan. Kovimmalla kädellä kommunistien vastaista virkakieltoa sovellettiin Baijerin osavaltiossa.
Aiheesta muualla

Kansan Uutiset 15.7.2019 Ukrainan presidentti suunnittelee virkakieltoa edeltäjänsä hallinnolle
Hallituksen esitys eduskunnalle laeiksi valtion virkamieslain 7 ja 8 c §:n ja turvallisuusselvityslain muuttamisesta sekä eräiksi niihin liittyviksi laeiksi HE 70/2017 vp
Turun Sanomat 8.6.2017 Lakiesitys: Kaksoiskansalaisille ei virkakieltoa, ulkomaansidonnaisuuksia selvitetään (Arkistoitu – Internet Archive)
Talouselämä 19.10.2013 Berlusconille kahden vuoden virkakielto
Iltalehti 12.11.2012 Ministeriä hankala laittaa ”virkakieltoon”
The Tahitian Choir

The Tahitian Choir on ranskanpolynesialainen kansanmusiikkia esittävä soitinsäestyksetön kuoro. Yhtye on kotoisin Rapan saarelta, Ranskan Polynesian eteläosista. Kuorossa on 126 laulajaa, joka on noin kolmannes koko saaren asukkaista.
The Tahitian Choirin perustamisajasta ei ole tietoa. Se aloitti kaupallisen uransa 1990-luvun alussa, jolloin ranskalainen Pascal Nabet Meyer aloitti sen levytysten julkaisun. Meyer antoi yhtyeelle myös nimen The Tahitian Choir. Kaikki yhtyeen sanoitukset ovat paikallisella rapan kielellä.
Diskografia

Rapa Iti (1992)
Rapa Iti, Vol. 2 (2000)
Aiheesta muualla

Global Rhythm, CD rewiew (Arkistoitu – Internet Archive) (englanniksi)
Varkauden lukio

| Varkauden lukio |
| --- | --- |

Sijainti:  Osmajoentie 75 D, 78210 Varkaus
Koordinaatit:  62.3290°N, 27.8509°E
Tyyppi:  suomenkielinen lukio
Rehtori:  tulosaluejohtaja Pasi Leinamo
Oppilaita:  (2017–2018)
Verkkosivut
Varkauden lukio on Varkauden Kuoppakankaan kaupunginosassa toimiva suomenkielinen lukio. Lukiota käy noin 330 oppilasta. Nuoriso-opiskeliojoille tarkoitetun lukion ohella Varkauden lukioon kuuluu aikuislinja. Lisäksi opiskelu on mahdollista itseopiskeluna etälukion puitteissa.
Historiaa

Varkauden lukion historiaa voidaan tarkastella vuonna 1919 perustetun Varkauden Suomalaisen Yhteiskoulun toiminnan kautta. Tämän yhteiskoulun ensimmäiset opiskelijat saivat keskikoulun päästötodistuksen vuonna 1923. Vuonna 1927 koulun laajensi opetustaan yliopistoon johtavilla lisäluokilla, ja koulussa aloitti kuudes luokka. Koulun nimeksi tuli Varkauden Yhteiskoulu. Ensimmäiset ylioppilaat tästä kahdeksanluokkaista yhteiskoulusta valmistuivat keväällä 1930. Valtionkouluksi koulu muuttui syyskuun 1947 alusta ja nimeksi tuli Varkauden Yhteislyseo. Kun elokuussa 1975 Varkaus siirtyi peruskoulujärjestelmään, keskikoulut sulautettiin kunnallisiin peruskouluihin. Valtion ylläpitämä yhteislyseo muuttui Varkauden vastaamaksi Päiviönsaaren lukioksi. Oppilasmäärä oli syyskauden 1975 alussa 269.
1960-luvulle tultaessa Varkauden kauppalaan perustettiin Kuoppakankaan yhteiskoulu, josta tuli myös yliopistoon valmistava oppilaitos. Sen ensimmäiset ylioppilaat valmistuivat keväällä 1964. Yhteiskouluun avattiin myös iltalinja. Peruskoulu-uudistusten myötä Kuoppakankaan yhteiskoulu jaettiin Kuoppakankaan yläasteeksi ja Kuoppakankaan lukioksi; iltakoulusta tuli Kuoppakankaan lukion iltalinja.
Joulukuussa 1993 kaupunginvaltuusto päätti yhdistää kaupungin kaksi lukiota syyslukukauden 1995 alusta lähtien. Nimen Varkauden lukio saanut lukio sovitettiin Kuoppakankaan lukion rakennuksiin. Oppilaita uuteen lukioon tuli 477.
Varteres Samurgašev

Varteres Varteresovitš Samurgašev (s. 13. syyskuuta 1979 Donin Rostovissa) on venäläinen kreikkalais-roomalaisen tyylin painija.
Samurgašev aloitti painiuransa vuonna 1988. Vuonna 1995 hän voitti 40-kiloisten sarjassa kadetti-ikäisten MM-pronssia ja 1998 juniorien EM-kultaa. Ensimmäisissä aikuisten arvokisoissaan 1999 EM-kisoissa hän oli 63-kiloisten sarjassa kymmenes, mutta voitti samana vuonna juniorien MM-kultaa. Seuraavana vuonna EM-kisoissa Moskovassa hän voitti kultamitalin voitettuaan loppuottelussa Sveitsin Beat Motzerin. Kultaa tuli samana vuonna myös Sydneyn olympialaisissa, missä hän voitti loppuottelussa kuubalaisen Juan Luis Maren Delisin. 2001 hän siirtyi ylempään painoluokkaan, missä voitti sotilaiden maailmanmestaruuden.
2002 EM-kisoissa Seinäjoella Samurgašev sijoittui 74-kiloisten sarjassa hopealle hävittyään loppuottelussa Georgian Badri Khasaialle. Hän kuitenkin palasi kultakantaan vielä samana vuonna Moskovan MM-kisoissa, missä hän voitti loppuottelussa samaisen Khasaianin. 2004 Ateenan olympialaisista hän saavutti pronssia. 2005 maailmancupissa hän sijoittui sarjassaan toiseksi, mutta sai jälleen kultamitalin kaulaan samana vuonna Budapestin MM-kisoissa, missä hän voitti loppuottelussa tanskalaisen Mark Madsen Overgaardin. 2006 hän oli jälleen maailmancupissa sarjassaan toinen, mutta saman vuoden huhtikuussa Moskovan EM-kisoissa voitti kultamitalin kukistettuaan loppuottelussa Valko-Venäjän Oleg Mihailovitšin. Monet pitivät voittoa kyseenalaisena ja katsoivat Samurgaševin tehneen jalkakampin, mutta tuomarit eivät siihen puuttuneet.
Samurgašev on voittanut Venäjän mestaruuden vuosina 1998-2000, 2002 ja 2004. Hän on 174 senttimetriä pitkä ja painaa 74 kilogrammaa. Hän opiskelee lakitiedettä Rostovin valtiollisessa taloustieteellisessä yliopistossa.
Thornycroft

Thornycroft tarkoittaa muun muassa seuraavia:
Sukunimenä

Hamo Thornycroft (1850–1925), brittiläinen kuvanveistäjä
Isaac Thomas Thornycroft (1881–1955), brittiläinen moottoriveneilijä ja olympiavoittaja
John Isaac Thornycroft (1843–1928), brittiläinen laivanrakentaja ja Thornycroftin laivanrakennusyrityksen perustaja
Muita merkityksiä

John I. Thornycroft and Company (lyh. Thornycroft), brittiläinen laivanrakennusyhtiö
Thornycroftin M-luokka, hävittäjäluokka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thornycroft”, voi hakea sivunnimihaulla, laajalla sivunnimihaulla tai tekstihaulla.
Virkalampi (Karstula)

| Virkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°44′52″N, 24°36′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.673.1.041
Mittaustietoja
Pinnankorkeus:  209,6 m  
Pituus:  240 m  
Leveys:  80 m  
Rantaviiva:  0,555 km  
Pinta-ala:  1,631 ha  
Tilavuus:  0.000017 km³ 
Keskisyvyys:  1,04 m  
Suurin syvyys:  2,2 m  
Saaria:  ei saaria 
 fiVirkalampi 
Virkalampi  on Keski-Suomessa Karstulassa  Pielesperän lähellä sijaitseva lampi.
Maantietoa

Lampi on 240 metriä pitkä, 80 metriä leveä, ja sen pinta-ala on 1,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 16 900 kuutiometriä. Sen keskisyvyys on 1,0 metriä ja suurin syvyys on 2,2 metriä. Sen rantaviivan pituus on 550 metriä.